CELEX: 22021D0498
Language: hr
Date: 2018-10-26 00:00:00
Title: Odluka Zajedničkog odbora EGP-a br. 215/2018 od 26. listopada 2018. o izmjeni Priloga X. (Usluge općenito) i Priloga XVIII. (Zdravlje i sigurnost na radu, radno pravo i jednako postupanje prema muškarcima i ženama) Sporazumu o EGP-u [2021/498]

25.3.2021   
               
               
                  HR
               
               
                  Službeni list Europske unije
               
               
                  L 105/11
               
            
         ODLUKA ZAJEDNIČKOG ODBORA EGP-a br. 215/2018
         od 26. listopada 2018.
         o izmjeni Priloga X. (Usluge općenito) i Priloga XVIII. (Zdravlje i sigurnost na radu, radno pravo i jednako postupanje prema muškarcima i ženama) Sporazumu o EGP-u [2021/498]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Direktiva 2014/67/EU Europskog parlamenta i Vijeća od 15. svibnja 2014. o provedbi Direktive 96/71/EZ o upućivanju radnika u okviru pružanja usluga i izmjeni Uredbe (EU) br. 1024/2012 o administrativnoj suradnji putem Informacijskog sustava unutarnjeg tržišta („Uredba IMI”) (1) treba se uključiti u Sporazum o EGP-u.
                  
               
                     (2)
                  
                  
                     Priloge X. i XVIII. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            U točki 3. (Uredba (EU) br. 1024/2012 Europskog parlamenta i Vijeća) Priloga X. Sporazumu o EGP-u dodaje se sljedeća alineja:
            
                        „—
                     
                     
                        
                           32014 L 0067: Direktivom 2014/67/EU Europskog parlamenta i Vijeća od 15. svibnja 2014. (SL L 159, 28.5.2014., str. 11.),”.
                     
                  
         
            Članak 2.
            Iza točke 30.a (Odluka Komisije 2009/17/EZ) Priloga XVIII. Sporazumu o EGP-u umeće se sljedeće:
            
                        „30.b
                     
                     
                        
                           32014 L 0067: Direktiva 2014/67/EU Europskog parlamenta i Vijeća od 15. svibnja 2014. o provedbi Direktive 96/71/EZ o upućivanju radnika u okviru pružanja usluga i izmjeni Uredbe (EU) br. 1024/2012 o administrativnoj suradnji putem Informacijskog sustava unutarnjeg tržišta („Uredba IMI”) (SL L 159, 28.5.2014., str. 11.).
                        Za potrebe ovog Sporazuma odredbe Direktive sadržavaju sljedeću prilagodbu:
                        U članku 4. stavku 3. točki (c), kad je riječ o državama EFTA-e, riječi „u skladu s Uredbom (EZ) br. 593/2008 (Rim I.) i/ili Rimskom konvencijom” ne primjenjuju se.”
                     
                  
         
            Članak 3.
            Vjerodostojni su tekstovi Direktive 2014/67/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 4.
            Ova Odluka stupa na snagu 27. listopada 2018., pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 5.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 26. listopada 2018.
            
               
                  Za Zajednički odbor EGP-a
               
               
                  Predsjednica
               
               Oda Helen SLETNES
            
         
         
            (1)  SL L 159, 28.5.2014., str. 11.
         
         
            (*1)  Ustavni su zahtjevi navedeni.
      
      
         
            Izjava država EFTA-e
            uz Odluku Zajedničkog odbora EGP-a br. 215/2018 od 26. listopada 2018. o uključivanju Direktive 2014/67/EU u Sporazum [2021/…]
            Direktivom 2014/67/EU od 15. svibnja 2014. o provedbi Direktive 96/71/EZ o upućivanju radnika u okviru pružanja usluga predviđene su odredbe o prekograničnoj provedbi financijskih administrativnih sankcija i novčanih kazni. Uključivanjem te direktive ne dovodi se u pitanje uključivanje budućih akata koji sadržavaju odredbe o prekograničnoj provedbi financijskih administrativnih sankcija i novčanih kazni.